ไปรษณีย์ไทย เปิดบริการคลังสินค้าแบบครบวงจรเต็มรูปแบบ พร้อมโปรโมชันเก็บสินค้าในคลังเดือนแรกฟรี
นายดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จำกัด กล่าวว่า  ไปรษณีย์ไทยมีภารกิจในด้านของการเพิ่มศักยภาพและพัฒนาบริการเพื่อรองรับการขยายตัวของธุรกิจอีคอมเมิร์ซ (e-Commerce) ในส่วนของลูกค้ากลุ่มธุรกิจ B2B และ B2C ที่เติบโตขึ้นอย่างต่อเนื่อง และเพื่อเป็นการอำนวยความสะดวกให้ผู้ประกอบการสามารถจัดการธุรกิจได้ ไปรษณีย์ไทยพร้อมให้บริการคลังสินค้าแบบครบวงจร ตลอดจนการจัดส่งสินค้าถึงมือผู้รับด้วยบริการส่งด่วน EMS ทุกวันทั่วไทยและทางเลือกการชำระค่าสินค้าผ่านบริการเก็บเงินปลายทาง เพื่ออำนวยความสะดวกและสร้างความมั่นใจให้กับผู้รับบริการ ซึ่งตลอดการเปิดบริการคลังสินค้ามีลูกค้ามาใช้บริการเพิ่มขึ้นอย่างต่อเนื่องนอกจากนี้ ยังมอบโปรโมชันให้ธุรกิจหรือร้านค้าออนไลน์รายใหม่ กับส่วนลดมูลค่าสูงสุดกว่า 6,000 บาท ฟรีค่าเก็บสินค้าในคลังเดือนแรก ค่ารับสินค้าเข้าคลังครั้งแรก และโปรโมชันอื่นๆ อีกมากมาย สำหรับร้านค้าออนไลน์ หรือธุรกิจที่สนใจ เลือกใช้บริการคลังสินค้า 7แห่งทั่วประเทศ  ได้แก่ คลังสินค้ากรุงเทพฯ เขตหลักสี่ ชลบุรี (อ.ศรีราชา) ราชบุรี นครราชสีมา เชียงใหม่  อุดรธานี และนครศรีธรรมราช (อ.ทุ่งสง) ติดต่อใช้บริการและสอบถามเพิ่มเติมได้ที่  โทร 0 2982 8222